Dojčiaci ani tehotenský vankúš nepatrí medzi nevyhnutnú výbavu, bez ktorej by ste ako mamička materstvo nezvládli. Nastávajúce mamičky, ktoré už vankúš vyskúšali, naň ale nedajú dopustiť. Najmä ku koncu tehotenstva poskytne úľavu pre boľavý chrbát, bedrá a kĺby a stane sa relaxačnou oporou pri spaní na boku. Na rozdiel od klasických vankúšov sa dojčiaci vankúš skvele prispôsobí tvaru tela a vhodný je aj pre ženy s veľkými prsiami.